Valikoimaamme kuuluu vankkoja, varta vasten Astral- ja Stellar-ventilaattoreille ja niiden lisävarusteille suunniteltuja kuljetuslaukkuja. Kaikki nämä laukut voidaan kiinnittää vuoteeseen tai pyörätuoliin. Ventilaattoreiden näyttö ja toiminnot ovat käytettävissä, jolloin potilaat ja heidän hoitajansa näkevät ja pääsevät toimimaan hälytysten ja valvontatoimintojen edellyttämällä tavalla ottamatta ventilaattoria pois laukusta. Astral-kuljetuslaukku suojaa potilaan elämää ylläpitävää Astral-ventilaattoria ja sen lisävarusteita liikkeellä oltaessa. Kuljetuslaukkua on helppo kantaa kädessä tai reppuna, koska siinä on leveät, mukavat olkahihnat. Ventilaattorin näyttö ja toiminnot ovat täysin käytettävissä, kun ventilaattori on laukun sisällä. Astral-ventilaattorin hälytykset toimivat kuljetuslaukussa 45–75 dBA:n äänenvoimakkuudella (viisivaiheinen porrastus), jotta liikkeellä voidaan olla turvallisesti ja hoidon suhteen rauhallisin mielin. Stellar-kuljetuslaukkua käyttäessään potilaat voivat olla varmoja siitä, että tämä vankka ja tarkoituksenmukainen laukku suojaa ventilaattoria iskuilta, pölyltä ja vedeltä